钦定古今图书集成/明伦汇编/氏族典/第300卷 > 《廖用贤尚友录》 > 臧梓
## 钦定古今图书集成/明伦汇编/氏族典/第300卷 > 《廖用贤尚友录》 > 臧梓

按《万姓统谱》：梓绍兴间为寿昌令，循良清谨，治民有
道。殿中侍御史张绚以闻，高宗曰：“若得贤令如此，一
方皆受其惠，非细事也。”赵鼎对曰：“县令得人，则民皆
安业。”上曰：“然。朕欲区择监司守令，政欲安百姓也。”既
而教化大行，为三辅最。